b'\n_START_ARTICLE_\nArizona (teritoriu SCA)\n_START_PARAGRAPH_\nTeritoriul Arizona al Statelor Confederate ale Americii, conform originalului [The] Arizona Territory of the Confederate States of America, sau, pe scurt, Confederate Territory of Arizona, a fost un teritoriu organizat al Confedera\xc8\x9biei care a existat \xc3\xaentre 1861 \xc8\x99i 1865. Teritoriul a fost suprapus peste, dar nu a fost identic ca suprafa\xc8\x9b\xc4\x83 cu Teritoriul Arizona al Uniunii, care a fost creat \xc3\xaen 1863.\n_START_SECTION_\nIstoric\n_START_PARAGRAPH_\nTeritoriul Arizona al Confedera\xc8\x9biei a fost scena c\xc3\xa2torva b\xc4\x83t\xc4\x83lii importante \xc3\xaen campania vestic\xc4\x83 a R\xc4\x83zboiului civil american, mai ales c\xc4\x83 oferea acces Confedera\xc8\x9biei spre sudul statului California, unde se g\xc4\x83sea o important\xc4\x83 popula\xc8\x9bie pro-confederat\xc4\x83. For\xc8\x9bele armate ale Uniunii au luat controlul total al acestui teritoriu, situat la nord de paralela 34, la sf\xc3\xa2r\xc8\x99itul lunii iulie 1862.'